Edith Ranum

**Edith Thronsen Ranum** (1922–2002), var en norsk skuespiller, regissør, forfatter og dramatiker. Hun brukte pseudonymet Edith Ogden i fire kriminalromaner utgitt på Nasjonalforlaget i perioden 1958&ndash;61.

Ranum var en mye benyttet dramatiker og regissør i NRK Radio. Hun måtte avbryte skuespillerkarrieren da hun ble blind tyve år gammel, og hun satset i stedet på litteraturen. Hun utga flere noveller og romaner før hun i 1956 skrev sitt første barnehørespill *Bobbelidondsk* (ikke bevart). Siden skrev Ranum fire kriminalromaner under psevdonymet Edith Ogden. På Arild Feldborgs oppfordring forfattet hun krimhørespillet *Med eller uten cyankalium*, hvor hun selv spilte hovedrollen. Originalversjonen er ikke bevart, men stykket ble innspilt på nytt i 1984.

Hun utviklet en egen evne til å utnytte hørespillets egenart for å fortelle en historie. Særlig godt kom dette til uttrykk i hennes populære krimserier etter eget manus med kriminalforfatteren og amatørdetektiven Julia Tinnberg og politimannen Reinskau. Den tredje av disse seriene, *Ringer i mørkt vann*, ble i 1986 belønnet med Rivertonprisen. Hennes siste krimserie *Blindspor* (2000), med den blinde artisten Janne Birk som detektiv, overrasket med et mer moderne uttrykk og eksperimenterte effektfullt med nye metoder for å bruke lydeffekter til å male hørebilder. 

i perioden 1962–1984 skrev Ranum tekst til 35 forskjellige barneproduksjoner, hvorav elleve serier. I samme periode instruerte hun 16 produksjoner (både egne og andres), flesteparten av dem større barneserier. Hun medvirket også som skuespiller i flere av disse.

Foruten dette har Ranum oversatt fra forskjellige språk og dramtisert 18 romaner til serier, deriblant John Dickson Carrs *Mord eller selvmord* (etter romanen *Dødstårnet*, 1980), Gerd Nyquists *Avdøde ønsket ikke blomster* (1989) samt tre av Gunnar Staalesens *Varg Veum*-bøker.

I 1975 vant hun NRKs jubileumskonkurranse med *Kattungen*.

Ungdomsromanen *...men du kan ikke flykte...* skildrer Ranums egen opplevelse av å bli blind. 

## Julia Tinnberg
Detektiven Julia Tinnberg er en figur som Ranum skapte på slutten av 1970-tallet. Julia er forfatter og amatørdetektiv med en utrolig teft for å oppklare forbrytelser hun kommer borti. Ingerid Vardund spilte rollen som Julia i fem hørespillserier.  

* *[[Spill i mørke]]* (1979)
* *[[Spill med ukjent motiv]]* (1982)
* *[[Ringer i mørkt vann]]* (1986)
* *[[Ekko fra glemte graver]]* (1989)
* *[[Kadaverkvartetten]]* (1994)

## Bibliografi
* *Etter siste akt* &ndash; roman (1949) (som Edith Thronsen)
* *Jord uten himmel* &ndash; roman (1952)
* *En time med Cornelia* &ndash; kriminalroman (1958) (som Edith Ogden)
* *Døden går trappen ved midnatt* &ndash; kriminalroman  (1959) (som Edith Ogden)
* *Når dødstrommene kaller* &ndash; kriminalroman (1960) (som Edith Ogden)
* *Sist kommer morderen* &ndash; kriminalroman (1961) (som Edith Ogden)
* *...men du kan ikke flykte...* &ndash; ungdomsroman (1978)

## Drama
* Over 20 barnehørespill for NRK i perioden 1956-1965, deriblant *Bobbelibobsk* (skrevet 1956) samt *Og sneballen ruller* &ndash; hørespillserie, NRK (produsert 1962)
* *Piken med bambusfløyten* &ndash; hørespill (for barn), NRK  (produsert 1968, reprise 1973 og 1978) eget manus
* *Mistenkt* &ndash; hørespillserie, NRK Barne- og ungdomsavdelingen (1971) etter en bok av Gunnel Beckman
* *Troll i eske* &ndash; hørespillserie (for barn) (fire deler), NRK (produsert 1971, reprise 1979) eget manus
* *Den blå esken* &ndash; hørespill for barn, NRK (produsert 1971, reprise 1985), eget manus
* *Veddeløpsbanen* &ndash; hørespillserie, NRK Barne- og ungdomsavdelingen (1973) etter en bok av Patricia Wrightson
* *Familieportrettet* &ndash; hørespill (for ungdom), NRK  (produsert 1974) eget manus
* *Fra Lures barndom* &ndash; hørespillserie (for ungdom) (tre deler), NRK (produsert 1974) eget manus
* *Kattungen* &ndash; hørespill, NRK Radioteatret (produsert 1975, reprise 1975) eget manus
* *I søkelyset* &ndash: hørespillserie (for ungdom) (fire deler), NRK (produsert 1975) eget manus
* *I skyggen av en sommer* &ndash; hørespillserie, NRK Barne- og ungdomsavdelingen (1976) etter en bok av Vera og Bill Cleaver
* *Opp gjennom luften. En sak med Dunder og Brak* &ndash; hørespillserie, NRK Barne- og ungdomsavdelingen (1978) etter en bok av Hans-Eric Hellberg
* *...men du kan ikke flykte...* &ndash; hørespillserie (for ungdom) (fem deler), NRK Barne- og ungdomsavdelingen (1976) eget manus
* *Den uerstattelige* &ndash; hørespill, NRK Radioteatret (1978) etter en bok av Viktor Rozov
* *Krystallpiken* &ndash: hørespill, NRK Radioteatret (produsert 1978 eget manus 
* *[[Spill i mørke]]* &ndash; hørespillserie (seks deler) om kriminalforfatteren og amatørdetektiven Julia Tinnberg. NRK Radioteatret (produsert 1979, reprise 1979, 1987 og 1987) eget manus
* *[[Nøklen til gåten]]* &ndash; hørespill (for barn), NRK (produsert 1979)
* *[[Mord eller selvmord?|Mord eller selvmord]]* &ndash; hørespillserie, NRK Radioteatret (1980) etter en bok av John Dickson Carr
* *Joakim* &ndash; hørespill, NRK Radioteatret (1981) etter en bok av Tormod Haugen
* *Gilly Hopkins – uovervinnelige Gilly* &ndash; hørespillserie, NRK Barne- og ungdomsavdelingen (1982) etter en bok av Katherine Paterson
* *Fra asken til ilden* (i hørespillserien *De syv dødssynder*), NRK Radioteatret (produsert  1982, reprise 1982 og 1988) eget manus
* *[[Spill med ukjent motiv]]* &ndash; hørespillserie (seks deler) om kriminalforfatteren og amatørdetektiven Julia Tinnberg.  NRK Radioteatret (produsert 1982, reprise 1982, 1992 og 1992) eget manus
* *[[Skuddet]]* &ndash; hørespillserie (for ungdom) (tre deler), NRK Radioteatret (produsert 1984) eget manus
* *[[Med eller uten cyankalium]]* &ndash; hørespill, NRK Radioteatret (produsert 1985, reprise 1985 og 1993) eget manus
* *[[Ringer i mørkt vann]]* &ndash; hørespillserie (tre deler) om kriminalforfatteren og amatørdetektiven Julia Tinnberg. NRK Radioteatret (produsert 1985, reprise 1986) eget manus
* *[[Avdøde ønsket ikke blomster]]* &ndash; hørespill, NRK Radioteatret (1986) etter en bok av Gerd Nyquist
* *[[Døden på asylet]]* &ndash; hørespillserie NRK Radioteatret (1987) etter en bok av Quentin Patrick
* *[[Ekko fra glemte graver]]* &ndash; hørespillserie (fem deler) om kriminalforfatteren og amatørdetektiven Julia Tinnberg. NRK Radioteatret (produsert 1989, reprise 1989) eget manus
* *Piken og døden* &ndash; hørespillserie NRK Radioteatret (1991) etter en bok av Quentin Patrick
* *[[Kadaverkvartetten]]* &ndash; hørespillserie (fem deler) om kriminalforfatteren og amatørdetektiven Julia Tinnberg. NRK Radioteatret (produsert 1994) eget manus
* *[[Varg Veum – Tornerose sov i hundre år (hørespill)|Tornerose sov i hundre år]]* &ndash; hørespillserie NRK Radioteatret (1995) etter en bok av Gunnar Staalesen, dramatisert i samarbeid med forfatteren
* *Svarte får* &ndash; hørespillserie NRK Radioteatret (1998) etter en bok av Gunnar Staalesen, dramatisert i samarbeid med forfatteren
* *Knut Gribbs bedrifter: Dødningeuret* (episode 3) &ndash; hørespill NRK Radioteatret (produsert 1998) etter en novelle av Stein Riverton
* *Blindspor* &ndash; hørespillserie (fem deler), NRK Radioteatret (produsert 2000) eget manus
* *Bitre blomster* &ndash; hørespillserie NRK Radioteatret (2003) etter en bok av Gunnar Staalesen, dramatisert i samarbeid med forfatteren

## CD-utgivelser (egne verker)
* *Spill i mørke 1979* (2002)
* *Ringer i mørkt vann 1986* (2005)
* *Spill med ukjent motiv 1981* (2006)
* *Ekko fra glemte graver 1989* (2007)
* *Kadaverkvartetten 1994* (2008)

## Priser
* Rivertonprisen 1986, for *Ringer i mørkt vann*

## Trivia
Ranums hørespillserie *Spill med ukjent motiv* (1982) lånte kulisser fra et møte i Rivertonklubben hjemme hos forfatteren Gerd Nyquist i 1972.

## Referanser


## Litteratur
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 207

## Eksterne lenker
* NRK: Nyquists location